ประกาศกระทรวงการคลังประกาศกระทรวงการคลังเรื่องการจำหน่ายพันธบัตรรัฐบาลประเภททยอยชำระคืนเงินต้นในปีงบประมาณพ.ศ. ๒๕๕๗ครั้งที่ ๔[๑] เพื่อให้เป็นไปตามความในมาตรา ๑๐แห่งพระราชบัญญัติการบริหารหนี้สาธารณะ พ.ศ. ๒๕๔๘ และกฎกระทรวงกำหนดหลักเกณฑ์วิธีการ และเงื่อนไขในการออก การซื้อขาย การโอน และการใช้ตราสารหนี้เป็นหลักประกันพ.ศ. ๒๕๕๐ กระทรวงการคลังขอประกาศให้ทราบทั่วกันว่ากระทรวงการคลังโดยความเห็นชอบของคณะรัฐมนตรี อาศัยอำนาจตามความในมาตรา ๒๐แห่งพระราชบัญญัติการบริหารหนี้สาธารณะ พ.ศ. ๒๕๔๘ซึ่งแก้ไขเพิ่มเติมโดยพระราชบัญญัติการบริหารหนี้สาธารณะ (ฉบับที่ ๒) พ.ศ. ๒๕๕๑จะดำเนินการกู้เงินเพื่อชดเชยการขาดดุลงบประมาณ ในปีงบประมาณ พ.ศ. ๒๕๕๗โดยการออกจำหน่ายพันธบัตรรัฐบาลโดยวิธีการเสนอประมูลอัตราผลตอบแทนและวิธีการเสนอซื้อ(โดยใช้สูตรการคำนวณราคาตามมาตรฐานการคำนวณราคาตราสารหนี้ประเภททยอยชำระคืนเงินต้น(Amortizing/Amortized Bond) ของสมาคมตลาดตราสารหนี้ไทย)โดยมอบหมายให้ธนาคารแห่งประเทศไทยจัดการแทนกระทรวงการคลัง ตามข้อกำหนด ดังต่อไปนี้ข้อ ๑ กระทรวงการคลังจะดำเนินการกู้เงินเพื่อชดเชยการขาดดุลงบประมาณในปีงบประมาณ พ.ศ. ๒๕๕๗ โดยวิธีการออกพันธบัตรเงินกู้ประเภทที่เรียกว่า พันธบัตรรัฐบาลประเภททยอยชำระคืนเงินต้น ในปีงบประมาณ พ.ศ. ๒๕๕๗ ครั้งที่๔ จำนวน ๘,๐๐๐ ล้านบาท(แปดพันล้านบาทถ้วน) ซึ่งเป็นการเพิ่มปริมาณ (Re-open) พันธบัตรรัฐบาลประเภททยอยชำระคืนเงินต้นในปีงบประมาณ พ.ศ. ๒๕๕๖ (LBA37DA) ซึ่งมียอดคงค้างจำนวน๑๐๗,๐๐๐ ล้านบาท ทำให้วงเงินรวมของพันธบัตรรัฐบาลรุ่นนี้เป็น๑๑๕,๐๐๐ ล้านบาท โดยมีผลตั้งแต่วันที่ ๑๒ กันยายน ๒๕๕๗ข้อ ๒ พันธบัตรรัฐบาลประเภททยอยชำระคืนเงินต้นในปีงบประมาณ พ.ศ. ๒๕๕๗ ครั้งที่ ๔ เป็นชนิดออกให้ในนามผู้ทรงกรรมสิทธิ์ในพันธบัตรตามราคาที่ตราไว้เป็นหน่วยหน่วยละหนึ่งพันบาทข้อ ๓ กระทรวงการคลังจะออกจำหน่ายพันธบัตรรัฐบาลให้แก่ผู้มีสิทธิซื้อโดยมีวิธีการดังนี้(๑)จำหน่ายพันธบัตรรัฐบาลโดยวิธีการเสนอประมูลอัตราผลตอบแทนให้แก่ธนาคารแห่งประเทศไทยธนาคารพาณิชย์ ธนาคารออมสิน ธนาคารอาคารสงเคราะห์ธนาคารเพื่อการเกษตรและสหกรณ์การเกษตร ธนาคารเพื่อการส่งออกและนำเข้าแห่งประเทศไทยธนาคารพัฒนาวิสาหกิจขนาดกลางและขนาดย่อมแห่งประเทศไทย บริษัทเงินทุนบริษัทหลักทรัพย์ กองทุนบำเหน็จบำนาญข้าราชการ กองทุนสำรองเลี้ยงชีพ กองทุนรวมสำนักงานประกันสังคม บริษัทประกันภัย บริษัทประกันชีวิต และสถาบันอื่น ๆที่มีบัญชีเงินฝากที่ธนาคารแห่งประเทศไทย(๒) จำหน่ายพันธบัตรรัฐบาลโดยวิธีการเสนอซื้อให้แก่มูลนิธิ สหกรณ์นิติบุคคลเพื่อการสาธารณกุศล การศาสนา ศิลปะ วัฒนธรรม วิทยาศาสตร์ วรรณคดีการศึกษา สาธารณประโยชน์อื่น ๆ โดยมิได้มุ่งหวังประโยชน์มาแบ่งปันกันและกองทุนที่เป็นนิติบุคคลที่ใช้ผลประโยชน์จากต้นเงินข้อ ๔ การจำหน่ายพันธบัตรรัฐบาลประเภททยอยชำระคืนเงินต้นในปีงบประมาณ พ.ศ. ๒๕๕๗ ครั้งที่ ๔ ผู้ประสงค์จะซื้อพันธบัตรรัฐบาลจะต้องดำเนินการดังนี้(๑) ผู้ประสงค์จะซื้อพันธบัตรรัฐบาลโดยวิธีการเสนอประมูลอัตราผลตอบแทนต้องส่งข้อมูลทางระบบการประมูลตราสารหนี้โดยวิธีอิเล็กทรอนิกส์ (e-Bidding) ตามระเบียบธนาคารแห่งประเทศไทยว่าด้วยการให้บริการธุรกรรมประมูลตราสารหนี้ด้วยวิธีอิเล็กทรอนิกส์(e-Bidding) พ.ศ. ๒๕๔๖ ไปถึงธนาคารแห่งประเทศไทยภายในเวลา๙.๓๐ น. ของวันที่จำหน่ายพันธบัตรรัฐบาลโดยวิธีการเสนอประมูลอัตราผลตอบแทนโดยระบุราคาตรารวมที่เสนอประมูลและต้องเสนอว่าจะประมูลในอัตราผลตอบแทนร้อยละเท่าใดไม่เกิน๓ อัตรา (ทศนิยมไม่เกิน ๓ ตำแหน่ง)และในการเสนอประมูลแต่ละอัตราต้องระบุราคาตราที่เสนอประมูลไม่ต่ำกว่า ๑๐๐ ล้านบาทและไม่มีเศษของหลักล้านโดยวงเงินรวมที่เสนอประมูลต้องไม่เกินวงเงินจำหน่ายตามประกาศกระทรวงการคลัง(๒) ผู้ประสงค์จะซื้อพันธบัตรรัฐบาลโดยวิธีการเสนอซื้อต้องเสนอซื้อผ่านสถาบันการเงินที่ได้รับการแต่งตั้งให้เป็นผู้ค้าหลักสำหรับธุรกรรมประเภทซื้อขายขาดของกระทรวงการคลัง(MOF Outright PD) โดยระบุราคาตราที่เสนอซื้อไม่ต่ำกว่า๔ ล้านบาทต่อ MOF Outright PD ๑ ราย แต่เมื่อรวมผู้ค้าหลักทุกรายแล้วต้องไม่เกิน ๑๐๐ ล้านบาทและไม่มีเศษของหลักล้าน และ MOF Outright PD ต้องนำข้อมูลดังกล่าวเสนอต่อธนาคารแห่งประเทศไทยทางระบบการประมูลตราสารหนี้ด้วยวิธีอิเล็กทรอนิกส์(e-Bidding) ภายในเวลา ๙.๓๐ น.ของวันที่จำหน่ายพันธบัตรรัฐบาลโดยวิธีการเสนอประมูลอัตราผลตอบแทน ทั้งนี้ MOF Outright PD ต้องปฏิบัติตามหลักเกณฑ์อื่นที่ธนาคารแห่งประเทศไทยกำหนดด้วยกรณีระบบสำหรับการประมูลขัดข้องให้ผู้ประสงค์จะซื้อพันธบัตรรัฐบาลจะต้องเสนอประมูลอัตราผลตอบแทนหรือเสนอซื้อไปยังธนาคารแห่งประเทศไทยตามแบบและวิธีการที่ธนาคารแห่งประเทศไทยกำหนดข้อ ๕ กระทรวงการคลังจะจัดสรรพันธบัตรรัฐบาลประเภททยอยชำระคืนเงินต้นในปีงบประมาณ พ.ศ. ๒๕๕๗ ครั้งที่ ๔ ดังนี้(๑) ในการเสนอประมูลอัตราผลตอบแทนกระทรวงการคลังจะจัดสรรพันธบัตรรัฐบาลให้ผู้เสนอประมูลที่เสนออัตราผลตอบแทนต่อร้อยต่ำสุดก่อนแล้วจึงจัดสรรให้แก่ผู้เสนอประมูลที่เสนออัตราผลตอบแทนต่อร้อยสูงขึ้นไปตามลำดับจนครบวงเงินและจะแจ้งผลการจัดสรรให้ผู้เสนอประมูลทราบในวันจำหน่ายพันธบัตรรัฐบาลโดยวิธีการเสนอประมูลอัตราผลตอบแทนในกรณีที่มีผู้เสนอประมูลเสนออัตราผลตอบแทนเท่ากันหลายรายและจำนวนที่เสนอประมูลของผู้เสนอประมูลในกลุ่มนั้นรวมกันแล้วเกินวงเงินที่กำหนดไว้กระทรวงการคลังจะจัดสรรพันธบัตรรัฐบาลให้แก่ผู้เสนอประมูลในกลุ่มดังกล่าวตามสัดส่วนจำนวนที่เสนอประมูลโดยไม่มีเศษของหลักล้าน หากมีเศษเหลือจากการจัดสรรกระทรวงการคลังจะจัดสรรให้กับผู้เสนอประมูลที่ได้เสนอประมูลก่อนในกลุ่มนั้น(๒) ในการเสนอซื้อกระทรวงการคลังจะจัดสรรพันธบัตรให้แก่ผู้เสนอซื้อไม่เกินร้อยละ ๒๐ ของวงเงินจำหน่ายแต่ละรุ่นในอัตราถัวเฉลี่ยของอัตราผลตอบแทนที่มีผู้ประมูลได้ตามวิธีการเสนอประมูลอัตราผลตอบแทนในการประมูลพันธบัตรรัฐบาลรุ่นเดียวกันในกรณีที่มีผู้เสนอซื้อเกินร้อยละ ๒๐ ของวงเงินจำหน่ายแต่ละรุ่นกระทรวงการคลังจะดำเนินการจัดสรรตามสัดส่วนจำนวนที่เสนอซื้อ หากมีเศษเหลือจากการจัดสรรกระทรวงการคลังจะจัดสรรให้กับผู้เสนอซื้อที่ MOF Outright PD ได้ยื่นประมูลก่อน กรณีที่มีผู้เสนอซื้อไม่ถึงร้อยละ๒๐ ของวงเงินจำหน่ายจะนำวงเงินส่วนที่เหลือไปรวมกับวงเงินที่จำหน่ายโดยวิธีการเสนอประมูลอัตราผลตอบแทนหากผู้เสนอซื้อยื่นความจำนงผ่าน MOF Outright PD ทุกรายรวมกันเกิน ๑๐๐ ล้านบาท จะไม่ได้รับการจัดสรรทั้งหมดข้อ ๖ ผู้เสนอประมูลหรือผู้เสนอซื้อที่ได้รับการจัดสรรพันธบัตรรัฐบาลประเภททยอยชำระคืนเงินต้นในปีงบประมาณ พ.ศ. ๒๕๕๗ ครั้งที่ ๔ จะต้องชำระราคาภายในเวลา ๑๐.๐๐ น.ของวันทำการที่สองถัดจากวันที่จำหน่ายพันธบัตรรัฐบาลโดยวิธีการเสนอประมูลอัตราผลตอบแทนโดยยินยอมให้ธนาคารแห่งประเทศไทยหักเงินจากบัญชีเงินฝากที่มีอยู่ที่ธนาคารแห่งประเทศไทยหรือโอนเงินผ่านระบบบาทเนตเข้าบัญชีกระแสรายวันงานจัดการตราสารหนี้ที่ธนาคารแห่งประเทศไทยสำหรับผู้เสนอซื้อที่ได้รับการจัดสรรจะต้องโอนเงินผ่านระบบบาทเนตหรือให้มีการหักเงินจากบัญชีเงินฝากของผู้เสนอซื้อให้กับ MOF Outright PDที่เสนอซื้อแทน ภายในเวลา ๙.๓๐ น. ของวันทำการที่สองถัดจากวันที่จำหน่ายพันธบัตรรัฐบาลโดยวิธีการเสนอประมูลอัตราผลตอบแทนโดยMOF Outright PD ต้องรับผิดชอบชำระราคาค่าพันธบัตรที่เสนอซื้อภายในเวลา๑๐.๐๐ น. ของวันทำการที่สองถัดจากวันจำหน่ายพันธบัตรรัฐบาลโดยวิธีการเสนอประมูลอัตราผลตอบแทนโดยยินยอมให้ธนาคารแห่งประเทศไทยหักเงินจากบัญชีเงินฝากที่มีอยู่ที่ธนาคารแห่งประเทศไทยหรือโอนเงินผ่านระบบบาทเนตเข้าบัญชีกระแสรายวันงานจัดการตราสารหนี้ที่ธนาคารแห่งประเทศไทยข้อ ๗ เมื่อผู้ได้รับการจัดสรรพันธบัตรรัฐบาลได้ชำระราคาตามข้อ๖ แล้ว ให้ธนาคารแห่งประเทศไทยนำฝากพันธบัตรรัฐบาลประเภททยอยชำระคืนเงินต้นในปีงบประมาณ พ.ศ. ๒๕๕๗ ครั้งที่ ๔ เข้าบัญชีผู้ได้รับการจัดสรรพันธบัตรรัฐบาลที่บริษัทศูนย์รับฝากหลักทรัพย์(ประเทศไทย) จำกัด หรือออกเป็นใบตราสาร ทั้งนี้เป็นไปตามที่ผู้ได้รับการจัดสรรพันธบัตรรัฐบาลได้แจ้งความประสงค์ไว้ข้อ ๘ ในกรณีที่ผู้ได้รับการจัดสรรพันธบัตรรัฐบาลไม่ชำระราคาค่าพันธบัตรรัฐบาลภายในวันและเวลาที่กำหนดให้ถือว่าผู้ได้รับการจัดสรรพันธบัตรรัฐบาลผิดนัดชำระหนี้กระทรวงการคลังอาจพิจารณาระงับสิทธิการทำธุรกรรมประมูลหรือเสนอซื้อของผู้เสนอประมูลหรือผู้เสนอซื้อรายนั้นเป็นการชั่วคราวหรือถาวรก็ได้ข้อ ๙ ให้ธนาคารแห่งประเทศไทยเป็นผู้จำหน่ายนายทะเบียน และตัวแทนการจ่ายเงินพันธบัตรรัฐบาลประเภทนี้ และจัดการอื่น ๆที่จำเป็นเพื่อประโยชน์ในการนี้ตามระเบียบและวิธีการที่ธนาคารแห่งประเทศไทยประกาศกำหนดข้อ ๑๐ ให้บริษัทศูนย์รับฝากหลักทรัพย์(ประเทศไทย) จำกัด เป็นผู้รับฝากพันธบัตรรัฐบาลประเภทไร้ใบตราสารข้อ ๑๑ ให้กำหนดค่าใช้จ่ายและค่าธรรมเนียมในการจัดการเกี่ยวกับพันธบัตรรัฐบาลประเภทนี้ให้แก่ธนาคารแห่งประเทศไทยดังต่อไปนี้(๑) ค่าใช้จ่ายในการพิมพ์แบบพิมพ์พันธบัตรรัฐบาล(๒) ค่าธรรมเนียมในการจัดการเกี่ยวกับพันธบัตรรัฐบาลในอัตราไม่เกินร้อยละ ๐.๑ ของราคาพันธบัตรรัฐบาลที่จำหน่ายได้ ดอกเบี้ยที่ชำระและต้นเงินกู้ตามพันธบัตรที่ชำระคืนข้อ ๑๒ การโอนกรรมสิทธิ์หรือการจำนำพันธบัตรรัฐบาลประเภทนี้ให้ถือปฏิบัติตามกฎกระทรวงและหรือพิธีปฏิบัติของธนาคารแห่งประเทศไทยหรือบริษัทศูนย์รับฝากหลักทรัพย์ (ประเทศไทย) จำกัด แล้วแต่กรณีข้อ ๑๓ ถ้าผู้ฝากซึ่งหมายถึงเจ้าของกรรมสิทธิ์หรือผู้รับจำนำมีความประสงค์จะขอถอนคืนการฝากพันธบัตรรัฐบาลธนาคารแห่งประเทศไทยจะพิจารณาดำเนินการตามพิธีปฏิบัติที่ธนาคารแห่งประเทศไทยกำหนดข้อ ๑๔ กรณีที่มีการออกพันธบัตรรัฐบาลมิให้ถือว่าพันธบัตรรัฐบาลฉบับใดสมบูรณ์ เว้นแต่พนักงานธนาคารแห่งประเทศไทยซึ่งรัฐมนตรีว่าการกระทรวงการคลังได้แต่งตั้งขึ้นโดยประกาศในราชกิจจานุเบกษาได้ลงลายมือชื่อกำกับในพันธบัตรรัฐบาลฉบับนั้นแล้วข้อ ๑๕ กระทรวงการคลังได้กำหนดแผนการจำหน่ายพันธบัตรรัฐบาลประเภททยอยชำระคืนเงินต้นในปีงบประมาณ พ.ศ. ๒๕๕๗ ครั้งที่ ๔ โดยมีรายละเอียด ดังนี้ตารางการจำหน่ายพันธบัตรรัฐบาลประเภททยอยชำระคืนเงินต้น ในปีงบประมาณ พ.ศ.๒๕๕๗ ครั้งที่ ๔รุ่นพันธบัตรวันที่จำหน่ายวงเงินจำหน่าย(ล้านบาท)วันที่ชำระเงินวันเริ่มคำนวณดอกเบี้ยวันครบกำหนดไถ่ถอนพันธบัตรรัฐบาลประเภททยอยชำระคืนเงินต้น ในปีงบประมาณพ.ศ. ๒๕๕๗ ครั้งที่ ๔ (LBA37DA)อายุคงเหลือ ๒๓.๒๗ ปีอัตราดอกเบี้ยร้อยละ ๔.๒๖ ต่อปีจำนวน ๘,๐๐๐ ล้านบาท๑๐ ก.ย. ๒๕๕๗๘,๐๐๐๑๒ ก.ย. ๒๕๕๗๑๒ มิ.ย. ๒๕๕๗๑๒ ธ.ค. ๒๕๘๐หมายเหตุ :- ๑.เป็นการเพิ่มปริมาณ (Re-open) พันธบัตรรัฐบาลประเภททยอยชำระคืนเงินต้นในปีงบประมาณ พ.ศ. ๒๕๕๖ ทำให้วงเงินรวมของพันธบัตรรัฐบาลรุ่นนี้เป็น ๑๑๕,๐๐๐ ล้านบาท (เปิดจำหน่ายครั้งแรกในวันที่ ๑๒ ธันวาคม ๒๕๕๕)๒.ราคาพันธบัตรที่ผู้ได้รับการจัดสรรพันธบัตรรัฐบาลต้องชำระเป็นไปตามสูตรการคำนวณราคาซึ่งได้คำนึงถึงดอกเบี้ยค้างรับไว้แล้วข้อ ๑๖ พันธบัตรรัฐบาลประเภทนี้มีอัตราดอกเบี้ยร้อยละ๔.๒๖ ต่อปี จ่ายดอกเบี้ยปีละ ๒ งวด คือ ในวันที่ ๑๒ มิถุนายน และ ๑๒ ธันวาคม ของทุกปีจนกว่าพันธบัตรจะครบกำหนดโดยเริ่มคำนวณดอกเบี้ยจากวันชำระดอกเบี้ยครั้งล่าสุด(วันที่ ๑๒ มิถุนายน ๒๕๕๗) ถึงวันก่อนวันไถ่ถอนพันธบัตรรัฐบาลหนึ่งวันชำระดอกเบี้ยงวดแรกในวันที่ ๑๒ ธันวาคม ๒๕๕๗โดยจำนวนดอกเบี้ยในแต่ละงวดดอกเบี้ยจะถูกคำนวณโดยการนำจำนวนเงินต้นคงเหลือ ณต้นงวดดอกเบี้ยของพันธบัตร ซึ่งผู้ถือกรรมสิทธิ์ในพันธบัตรแต่ละรายมีอยู่คูณด้วยอัตราดอกเบี้ย โดยใช้หลักเกณฑ์หนึ่งปีมี ๓๖๕ วัน และนับตามจำนวนวันที่เกิดขึ้นจริงทั้งนี้การคำนวณดอกเบี้ยหากมีเศษของหนึ่งสตางค์ให้ปัดทิ้งหากวันจ่ายดอกเบี้ยตรงกับวันหยุดธนาคารแห่งประเทศไทยให้เลื่อนไปชำระในวันทำการถัดไปและจะไม่มีการคำนวณดอกเบี้ยเพิ่มให้ เว้นแต่ปีที่เริ่มทยอยชำระคืนเงินต้นจนถึงวันจ่ายดอกเบี้ยงวดสุดท้ายจะคำนวณดอกเบี้ยเพิ่มตามจำนวนวันที่เลื่อนออกไปข้อ ๑๗ พันธบัตรรัฐบาลนี้ครบกำหนดไถ่ถอนในวันที่๑๒ ธันวาคม ๒๕๘๐ โดยจะทยอยชำระคืนเงินต้นงวดแรกเมื่อพันธบัตรมีอายุครบ ๒๑ ปีโดยจะแบ่งการชำระคืนเงินต้นเป็นจำนวนห้างวดงวดละเท่า ๆ กัน เริ่มตั้งแต่วันที่ ๑๒ธันวาคม ๒๕๗๖ และชำระคืนเงินต้นงวดสุดท้ายในวันครบกำหนดไถ่ถอนพันธบัตรในวันที่ ๑๒ธันวาคม ๒๕๘๐ หากวันที่ชำระคืนเงินต้นตรงกับวันหยุดธนาคารแห่งประเทศไทยให้เลื่อนไปชำระในวันทำการถัดไปการชำระคืนเงินต้นงวดสุดท้ายในวันครบกำหนดไถ่ถอนพันธบัตรจะกระทำได้ต่อเมื่อธนาคารแห่งประเทศไทยได้รับคืนใบพันธบัตรหรือตามที่ธนาคารแห่งประเทศไทยได้รับแจ้งจากบริษัทศูนย์รับฝากหลักทรัพย์(ประเทศไทย) จำกัดกรณีผู้ถือกรรมสิทธิ์ฝากพันธบัตรไว้กับบริษัทศูนย์รับฝากหลักทรัพย์ (ประเทศไทย)จำกัดข้อ ๑๘ กระทรวงการคลังขอสงวนสิทธิ์ดังนี้(๑) ปรับเปลี่ยนการจำหน่ายตามที่กระทรวงการคลังเห็นสมควร ทั้งนี้วงเงินรวมของพันธบัตรรัฐบาลที่จำหน่ายทุกงวดรวมกันต้องไม่เกิน ๘,๐๐๐ ล้านบาท (แปดพันล้านบาทถ้วน)(๒)กระทรวงการคลังจะไม่รับการเสนอประมูลอัตราผลตอบแทนของผู้เสนอประมูลหรือการเสนอซื้อของผู้เสนอซื้อรายใดก็ได้และจะจัดสรรพันธบัตรรัฐบาลให้แก่ผู้เสนอประมูลหรือผู้เสนอซื้อรายใดเป็นจำนวนเท่าใดก็ได้ตามแต่จะเห็นสมควร(๓)ในกรณีที่การดำเนินการจำหน่ายพันธบัตรรัฐบาลไม่อยู่ในหลักเกณฑ์ที่กำหนดกระทรวงการคลังจะดำเนินการตามความเหมาะสมประกาศณ วันที่ ๑๔ สิงหาคม พ.ศ. ๒๕๕๗พงษ์ภาณุเศวตรุนทร์รองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินปฏิบัติราชการแทนรัฐมนตรีว่าการกระทรวงการคลัง[เอกสารแนบท้าย]๑. แบบเสนอประมูลตราสารหนี้ (Competitive Bid)๒. แบบเสนอซื้อตราสารหนี้ (Non-competitive Bid)(ดูข้อมูลจากภาพกฎหมาย)ปริยานุช/ผู้จัดทำ๒๕ กันยายน๒๕๕๗จุฑามาศ/ผู้ตรวจ๑๔ ตุลาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๗๑ ง/หน้า ๑/๕ กันยายน ๒๕๕๗